*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*201. számú előterjesztés*

Bátaszék Város Önkormányzat Képviselő-testületének 2019. november 6-án,

16 órakor megtartandó RENDKÍVÜLI ülésére

A „Cikádor Általános Iskola és Gimnázium II. Géza Gimnáziuma energetikai korszerűsítése” elnevezésű pályázathoz kapcsolódó tevékenység elvégzésére vállalkozó kiválasztása

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Köbli Kata aljegyző  **Tárgyalja:** Pénzügyi és Gazdasági Bizottság 2019.11.05. |

# *Tisztelt Képviselő-testület!*

A „Cikádor Általános Iskola és Gimnázium II. Géza Gimnáziuma energetikai korszerűsítése” című és TOP-3.2.1-15-TL1-2016-00016 azonosító számú, a támogatási kérelemben és annak mellékleteiben rögzített projekt elszámolható költségeinek az Európai Regionális Fejlesztési Alapból és hazai központi költségvetési előirányzatból vissza nem térítendő támogatás formájában történő finanszírozása tárgyban Támogatási Szerződés került aláírásra.

A Projekt megvalósítási időszakának kezdő időpontja 2017.09.01. A Projekt fizikai befejezésének tervezett napja 2019.12.01.

A Projekten belüli tevékenység elvégzésére ajánlatok kerültek bekérésre.

Ajánlattételre szóló felhívás került kiküldésre három vállalkozónak, melynek tárgya:

A TOP-3.2.1-15-TL1-2016-00016 azonosító számú, „Cikádor Általános Iskola és Gimnázium II. Géza Gimnáziuma energetikai korszerűsítése Bátaszéken” című projektje kapcsán képzési anyag kidolgozása, képzés tartása tevékenység elvégzésére vonatkozóan.

A nyertes ajánlattevő a képzési anyag kidolgozása, képzés tartása feladat ellátásának részeként a következő tevékenységek kifejtésére köteles:

- Tananyag fejlesztése, kivitelezése.

- Az energetikai beruházással érintett épület állandó használóinak tájékoztatása az alkalmazott megoldásokról, a helyes üzemeltetés szabályairól, valamint a beruházás környezeti hozadékairól.

- A képzési anyag önálló tanulásra alkalmas formában történő kidolgozása és hozzáférhetővé tétele.

- A képzésről az előadó neve, végzettsége, idő, hely, résztvevők, képzési anyag megjelölésével jelenléti ív/jegyzőkönyv felvétele szükséges.

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek.

PS-Solartechnika Tervező, Kereskedelmi és Szolgáltató Kft.

4030 Debrecen, Bajnok u. 26/A

80.000,- Ft+ 27% Áfa ( Ft) összesen: 101.600,- Ft

Szak-Therm Épületenergetikai Kft. 7633 Pécs, Hajnóczy út 1.4.em. 3.

90.000,- Ft+ 27% Áfa ( Ft) összesen: 114.300,- Ft

Winergy Mérnökiroda Szolgáltató Kft. 1032 Budapest, Bécsi út 217.

73.000,- Ft+ 27% Áfa ( Ft) összesen: 92.710,- Ft

A legalacsonyabb ajánlati árat a **Winergy Mérnökiroda Szolgáltató Kft. (1032 Budapest, Bécsi út 217)** adta bruttó 92.710,-Ft összeggel.

**Elszámolható költség:** bruttó 92.710,- Ft

A fentiek alapján javasoljuk a határozati javaslat elfogadását.

***H a t á r o z a t i j a v a s l a t :***

**„Cikádor Általános Iskola és Gimnázium II. Géza gimnáziuma energetikai korszerűsítése” elnevezésű pályázathoz vállalkozó kiválasztására**

Bátaszék Város Önkormányzatának Képviselő-testülete;

1. a képzési anyag kidolgozása, képzés tartása tevékenység elvégzésével a legalacsonyabb ajánlati árat tevő Winergy Mérnökiroda Szolgáltató Kft.-t (1032 Budapest, Bécsi út 217) bízza meg,
2. a feladat ellátásához szükséges bruttó 92.710,- Ft vállalkozói díj kifizetését az önkormányzat 2019. évi költségvetésében tervezett TOP-3.2.1-15-TL1-2016-00016 számú projekt támogatás terhére a dologi kiadások keret megemelésével biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2019. november 15.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Winergy Mérnökiroda Szolgáltató Kft.

Bátaszéki KÖH városüz. iroda

Bátaszéki KÖH pénzügyi iroda

irattár